钦定古今图书集成/理学汇编/学行典/第211卷 > 张弘纲
## 钦定古今图书集成/理学汇编/学行典/第211卷 > 张弘纲

按《泉州府志》：“张弘纲，同安人。倭寇之乱，其父遂夫与
弟弘猷皆被掳，索金赎。弘纲家贫无金，度父无脱理，
乃入贼巢，泣说曰：‘某年幼稚，假无与，不如归吾父。父
归则金可得矣’。贼质之，为刻日而归遂夫。遂夫终无
所得金。至期，贼酋令缚出，与其弟斩之。弘纲复绐贼
曰：‘父归必有金，可遣弟速之’。贼又如言而遣其弟。弟”
既脱，弘纲乃告贼曰：“家贫甚，焉得金？特绐汝以脱吾
父与弟耳。”贼怒曰：“黠儿乃为汝所卖！”悬于树，焚死之。